钦定古今图书集成/明伦汇编/氏族典/第314卷 > 《廖用贤尚友录》 > 彭庭坚
## 钦定古今图书集成/明伦汇编/氏族典/第314卷 > 《廖用贤尚友录》 > 彭庭坚

按《元史彭庭坚传》：“庭坚，字允诚，温州瑞安人。擢至正
四年进士第，授承事郎，同知沂州事。以平反狱囚忤
上官意，遂弃去。十年，诏选守令，以建宁路崇安县尹
起庭坚，于十一年升同知建宁路总管府事。十二年，
陞同知福建道宣慰使司副都元帅。十四年，盗侵政
和、松溪，江南行台中丞吴铎督军建宁，檄庭坚至。时”
镇抚万户岳焕隶麾下。焕素悍，纵卒为暴，庭坚欲绳
以法。焕惧，使部卒乘其不备，诈为贼兵突入。交锋，众
皆溃，庭坚独留不去，遂遇害。